Prusaku ansamblis

Prusaku ansamblis bija īslaicīgi pastāvoša trimdas latviešu psihedēliskā roka un blūzroka grupa,discogs.com kas dibināta 1974. gada beigās. Grupas pirmsākumi meklējami 1974. gadā Eiropas Latviešu jaunatnes apvienības (ELJA) rīkotā pasākumā, kurā nupat no Latvijas emigrējušais un turpmāk Vācijā dzīvojošais Marks Opeskins iepazinās ar Zviedrijā dzīvojošo Gundaru Rulli. Grupa Stokholmā ierakstīja grupas vienīgo albumu "Dvēsele uz grīdas" (1975). 

Gandrīz visām dziesmām tekstus sacerēja bijušais rokgrupas "Dundurs" bundzinieks Juris Kronbergs, kas Prusaku ansambļa mūzikas pavadījumā vinilplatē ierakstīja savus dzejoļus "Ņujorka" un "Galapunkts". Grupas ģitārists un dziedātājs Gundars Rullis un bundzinieks Māris Rozenbahs pēc tam izveidoja savu grupu "Alis P". Ar šo nosaukumu 1982. gadā Eiropas latviešu dziesmu svētkos Anglijā uzstājās arī oriģinālais "Prusaku" sastāvs, Kronbergu ieskaitot.

 Sastāvs 
 Marks Opeskins, bass, taustiņi, balss 
 Gundars Rullis, ģitāra, mutes harmonikas, balss 
 Māris Rozenbahs, bungas 
 Juris Kronbergs, balss

 Albums 
 "Dvēsele uz grīdas" (LP, 1975):
A1	Marka Opeskina dziesma
A2	Uģa atmiņas (Part I)
A3	Ņujorka
A4	Rītdiena ir klāt jau šodien
B1	Blūzītis par blūzīti
B2	Ko darīt un kā dzīvot
B3	Galapunkts

 Atsauces 

 Ārējās saites 
 Prusaku ansamblim veltīta sērija raidījumā "Zibens pa dibenu"

Kategorija:1970. gadu mūzikas grupas
Kategorija:Latvijas blūzroka grupas
Kategorija:Latvijas psihedēliskā roka grupas
Kategorija:Trimdas latvieši